Mačvanska banovina
Mačvanska banovina je bila srednjovekovna ugarska banovina, koja se nalazila na području današnje zapadne Srbije. Obuhvatala je Mačvu i neke susedne krajeve. Banovinu je osnovao ugarski kralj Bela IV 1247. godine, kao utočište svom zetu Rostislavu Mihailoviču, ruskom knezu. Banovina je dobila ime po gradu Mačvi, ali lokacija ovog naselja nije tačno utvrđena. Misli se da se grad Mačva nalazio nekoliko kilometara južno od današnjeg Šapca.

Tokom istorije, banovina je menjala svoje granice, a njeno postojanje je imalo i izvesne prekide, u periodima kada se područje Mačve nalazilo u sastavu srednjovekovnih srpskih država. Tada su ovim prostorom vladali kraljevi Dragutin i Stefan Vladislav II, zatim carevi Stefan Dušan i Uroš, župan Nikola Altomanović, knez Lazar Hrebeljanović, despot Stefan Lazarević i drugi.

Mačvanska banovina je postojala do kraja 15. veka, kada ovo područje ulazi u sastav Osmanskog carstva.

Spoljašnje veze 
 Mačvanska banovina 1370. godine 
 Mačvanska banovina 1490. godine 

Istorija Srbije
Istorija Vojvodine
Mačva
Ugarska